TERMENII LICENŢEI PENTRU SOFTWARE MICROSOFT
MICROSOFT ACTIVESYNC 4.2
Aceşti termeni ai licenţei reprezintă un contract între Microsoft Corporation (sau una dintre companiile afiliate, în funcţie zona în care trăiţi) şi dvs. Vă rugăm să îi citiţi. Aceşti termeni sunt aplicabili pentru produsul software de mai sus, care include şi suportul fizic pe care aţi primit produsul, dacă este cazul. De asemenea, termenii se aplică şi
·	actualizărilor Microsoft,
·	suplimentelor Microsoft,
·	serviciilor prin Internet Microsoft şi
·	serviciilor de asistenţă Microsoft
ale acestui produs software, cu excepţia cazului în care alţi termeni însoţesc aceste elemente. Într-un asemenea caz se aplică termenii respectivi.
Utilizând produsul software acceptaţi aceşti termeni. Dacă nu acceptaţi aceşti termeni, nu utilizaţi produsul software.
Dacă respectaţi aceşti termeni ai licenţei, aveţi drepturile de mai jos pentru fiecare licenţă pe care o achiziţionaţi.
1.	DREPTURI DE INSTALARE ŞI UTILIZARE.
a.	Microsoft vă acordă licenţă ne-exclusivă şi limitată pentru a instala şi a utiliza produsul software pe toate computerele aflate la sediul dumneavoastră, pe care le utilizaţi pentru schimburi de date şi produse software cu dispozitive portabile cu un sistem de operare Microsoft.
b.	Versiunea produsului software este compatibilă cu următoarele sisteme de operare pentru dispozitive portabile:
i.	Microsoft Windows Mobile versiunea 5.0
ii.	Microsoft Windows Mobile 2003 Second Edition
iii.	Microsoft Windows Mobile 2003
iv.	Microsoft Pocket PC 2002
v.	Microsoft Smartphone 2002
c.	Separarea componentelor. Componentele produsului software sunt licenţiate ca un întreg. Nu aveţi dreptul să separaţi componentele şi să le instalaţi pe dispozitive diferite.
2.	SERVICII PRIN INTERNET. Împreună cu produsele, Microsoft vă poate oferi servicii prin Internet. Compania Microsoft are dreptul să modifice sau să înceteze prestarea acestora în orice moment.
3.	Sfera de acţiune a licenţei. Produsul software nu este vândut, ci se află sub licenţă de utilizare. Acest contract vă acordă câteva drepturi pentru utilizarea produsului software. Microsoft îşi rezervă toate celelalte drepturi. Cu excepţia situaţiei în care legea aplicabilă vă acordă mai multe drepturi în ciuda acestei limitări, puteţi utiliza acest produs software numai conform prevederilor acestui contract. Trebuie să respectaţi limitările de natură tehnică ale produsului software care vă permit să-l utilizaţi numai în anumite maniere. Nu aveţi dreptul să
·	încălcaţi limitările de natură tehnică ale produsului software;
·	refaceţi programul sursă, decompilaţi sau dezasamblaţi produsul software, cu excepţia cazurilor prevăzute în mod expres de legea aplicabilă şi în limitele prevederilor legale, în ciuda acestei limitări;
·	să faceţi mai multe copii ale produsului software decât numărul specificat în acest contract sau permis de legea aplicabilă, în ciuda acestei limitări;
·	să publicaţi produsul software pentru ca alţii să îl poată copia;
·	să îl închiriaţi, să îl daţi în leasing sau să îl împrumutaţi; sau
·	să îl utilizaţi pentru servicii de găzduire în scop comercial.
4.	COPIE DE SIGURANŢĂ. Puteţi face o copie de siguranţă a produsului software. O puteţi utiliza numai pentru reinstalarea produsului software.
5.	DOCUMENTAŢIE. Orice persoană care are acces legal la computerul sau la reţeaua dumneavoastră internă are dreptul să copieze şi să utilizeze documentaţia în scopuri interne, de referinţă.
6.	RESTRICŢII LA EXPORT. Produsul software se supune legilor şi reglementărilor de export ale SUA. Trebuie să respectaţi toate legile şi reglementările de export interne şi internaţionale, aplicabile pentru produsul software. Aceste legi se referă la restricţii privind destinaţii, utilizatori şi utilizare finală. Pentru informaţii suplimentare, accesaţi www.microsoft.com/exporting.
7.	SERVICII DE ASISTENŢĂ. Deoarece produsul software este furnizat „ca atare”, este posibil să nu oferim servicii de asistenţă.
8.	ACORDUL ÎN ÎNTREGIME. Acest contract şi termenii referitori la componente suplimentare, actualizări, servicii prin Internet şi de asistenţă reprezintă un acord în întregime pentru produsul software şi pentru serviciile de asistenţă.
9.	LEGISLAŢIA APLICABILĂ.
a.	Statele Unite ale Americii. Dacă aţi achiziţionat produsul software în Statele Unite ale Americii, interpretarea acestui contract este guvernată de legile statului Washington şi se aplică şi pentru reclamaţii privind încălcări ale acestuia, chiar şi în cazuri de conflict de principii juridice. Legile statului în care locuiţi guvernează restul reclamaţiilor, inclusiv cele referitoare la legile privind protecţia consumatorului, concurenţa neloială şi delictele.
b.	În afara Statelor Unite ale Americii. Dacă aţi achiziţionat produsul software în orice altă ţară, sunt valabile legile ţării în care locuiţi.
10.	EFECT LEGAL. Acest contract descrie anumite drepturi legale. Este posibil ca legile statului sau ale ţării dvs. să vă garanteze alte drepturi. De asemenea, este posibil ca distribuitorul de la care aţi achiziţionat produsul software să vă garanteze anumite drepturi. Acest contract nu modifică drepturile dvs. acordate de legile statului sau ţării dvs. dacă acestea nu permit acest lucru.
11.	NEACORDAREA GARANŢIEI. Produsul software este licenţiat „ca atare”. Vă asumaţi riscul utilizării lui. Microsoft nu acordă garanţii exprese sau condiţii. Este posibil ca legile locale să vă acorde drepturi ale consumatorului suplimentare, pe care acest contract nu le poate modifica. În limitele permise de legile locale, Microsoft exclude garanţiile implicite de vandabilitate, adecvare la un scop anume şi de neîncălcare a legilor.
12.	LIMITERE ŞI EXCLUDERE A COMPENSAŢIILOR ŞI DESPĂGUBIRILOR. Puteţi obţine de la Microsoft şi de la furnizorii săi despăgubiri numai pentru prejudicii directe, până la valoarea maximă de 5,00 $. Nu puteţi obţine despăgubiri pentru alte prejudicii, inclusiv prejudicii succesive, pierderi de profit, speciale, indirecte sau subsecvente.
Această limitare este valabilă pentru
·	orice subiect asociat cu produsul software, servicii, conţinut (inclusiv cod) pe situri Internet ale terţilor sau programe ale terţilor şi 
·	despăgubiri pentru încălcarea contractului, a garanţiei sau condiţiei, răspundere strictă, neglijenţă sau alte delicte în limitele permise de legea aplicabilă.
Este valabilă, de asemenea, chiar dacă Microsoft a ştiut sau ar fi trebuit să ştie despre posibilitatea acestor prejudicii. Este posibil ca limitarea sau excluderea de mai sus să nu fie valabilă deoarece ţara dvs. nu permite excluderea sau limitarea prejudiciilor subsecvente, succesive sau de altă natură.